Ghosttown

"Ghosttown" (בעברית: "עִיר רְפָאִים") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן ה-13 שלה, Rebel Heart ‏(2015). הוא נשלח לתחנות הרדיו ב-13 במרץ 2015, כסינגל השני מתוך האלבום. הוא נכתב על ידי מדונה, ג'ייסון אביגן, אוון בוגרט ושון דאגלס, והופק על ידי מדונה, בילבורד ואביגן. לאחר שהקשיבה ליצירותיו הקודמות של דאגלס, מדונה ביקשה לעבוד עימו. יחד עם הפזמונאים האחרים, הם כתבו את "Ghosttown" בשלושה ימים. השיר נוצר בהשראת הדימויים של עיר רפאים לאחר אירוע ארמגדון, וכיצד הניצולים ממשיכים את חייהם כשהאהבה היא הדבר היחיד שהם יכולים להיאחז בו. מבחינה מוזיקלית, "Ghosttown" הוא שיר פופ, אלקטרופופ ואלקטרו הכולל שימוש בעוגב ותופים. "Ghosttown" הועלה לחנות האייטונס כחלק מההזמנה המוקדמת של האלבום בדצמבר 2014, בתגובה להאקרים שהדליפו שירים מ-Rebel Heart. השיר זכה לתגובות חיוביות מטעם מבקרי המוזיקה, ששיבחו את הביצוע הקולי של מדונה, את המילים וההפקה; הם גם השוו אותו לבלדות קודמות שלה. בארצות הברית, "Ghosttown" הפך לשירה ה-36 שנכנס למצעד השירים העכשוויים למבוגרים, כמו גם לשירה ה-45 שהגיע למקום הראשון במצעד שירי הדאנס קלאב; בעקבות כך, עקפה מדונה את זמר הקאנטרי ג'ורג' סטרייט כאמן עם מרבית השירים שהגיעו למקום ראשון במצעדי הבילבורד. בשאר רחבי העולם, "Ghosttown" דורג ב-20 העליונים בהונגריה ובאיטליה, ובמצעדים הדיגיטליים בפינלנד ושוודיה. ב-15 במאי 2015 קיבל את תואר הפלטינה באיטליה מטעם איגוד תעשיית ההקלטות האיטלקי (FIMI), על מכירות של למעלה מ-50,000 עותקים במדינה והיה לראשון מ-Rebel Heart שהצליח לעשות זאת. את הווידאו קליפ הנלווה של "Ghosttown" ביים יונס אוקרלונד וכיכב בו השחקן טרנס הווארד. הנושא המרכזי מאחורי הקליפ היה "מצב אפוקליפטי המחקה את סוף העולם", המציג את הזמרת והאוורד כשורדים יחידים בעיר הרוסה. מדונה ביצעה את השיר ברחבי אירופה במטרה לעזור בקידום המסחרי שלו; הוא בוצע ב-Le Grand Journal בצרפת, Che tempo che fa באיטליה ו"המופע של ג'ונתן רוס" בממלכה המאוחדת. היא גם ביצעה אותו בטקס פרסי המוזיקה השני של iHeartRadio. במהלך ההופעה, עלתה לבמה הזמרת-יוצרת האמריקאית טיילור סוויפט שניגנה בגיטרה וליוותה את מדונה. בהמשך, ביצעה את השיר בכמה תאריכים בסיבוב ההופעות העשירי שלה, "Rebel Heart Tour", בשנים 2015–2016. "Ghosttown" נכתב על ידי מדונה, ג'ייסון אביגן, אוון בוגרט ושון דאגלס. השיר הולחן תוך שלושה ימים, לאחר שמדונה עבדה עימם זמן קצר באולפן הקלטות. היא אהבה את "Talk Dirty" של ג'ייסון דירולו משנת 2013, שנכתב על ידי אביגן ודאגלס, ומכאן החליטה לשתף עימם פעולה. דאגלס נזכר שבסופו של דבר הם קיימו "פגישה נהדרת", ואמר "הייתי מתוח מסיבות ברורות, אך היא [מדונה] הגיעה, הייתה חביבה מאוד והייתה מוכנה לעבודה. שיתוף הפעולה עימה הוא משהו שסימנתי כדבר חשוב שעשיתי בחיי". על תהליך ההקלטה הצהירה מדונה: כולנו נכנסים יחד לחדר. הם מתחילים לנגן את האקורדים שלהם ואז אנחנו פשוט מתחילים לחשוב על [...] כשאני כותבת עם אנשים, אנחנו תמיד מנסים להמציא נושא. על מה אנחנו רוצים לכתוב? אז זה על העיר שאחרי ארמגדון. העיר השרופה, הבניינים המתפוררים, העשן שעדיין נשאר אחרי השרפה. אתה יודע למה אני מתכוונת? נשארו רק כמה אנשים. איך נאסוף את השברים ונמשיך מכאן? סוג של דרמה. אבל לא לגמרי בלתי אפשרי בשלב זה של המשחק [...] ובסופו של יום, כל מה שאנחנו הולכים לעזוב זה אחד את השני. אז באמת בזה השיר הזה עוסק. — מדונה, בריאיון בזמן שדנה בנושא השיר עם הרדיו הצרפתי Europe 1, דיברה על חוסר הסובלנות ברחבי העולם, במיוחד בצרפת, שלדעתה נחשבת למדינה שאיבדה את יכולתה לקבל אנשים מכל הגזע והצבע. כשהוסיפה שרמת חוסר הסובלנות והאנטישמיות הולכת וגוברת בכל רחבי אירופה, אמרה שהנושא האפוקליפטי של "Ghosttown" הוא צל של הרס האנושות, אם חוסר הסובלנות יימשך. היא סיכמה את המצב והצהירה: "הדרך שבה אנחנו מתנהגים, להתייחס אחד לשני כמו שאנחנו מתייחסים זה לזה, לשמור על רמה זו של חוסר סובלנות ודעות קדומות מפלות [...] התנהגות שנאה כלפי בני אדם אחרים ששונים ממך". ב-17 בדצמבר 2014 הודלפו בסך הכול 13 שירים ממפגשי ההקלטות שקיימה מדונה באותה העת. היא פנתה באינסטגרם למעריציה והבהירה שהשירים הם גרסאות דמו מהקלטות קודמות. מדונה אמרה לבילבורד שלאחר ההדלפה, היא והצוות שלה ניסו לערוך את אותם השירים כך שיידמו למקור. בסופו של דבר, הם החליטו להוציא את השירים המוגמרים. ב-20 בדצמבר 2014, האלבום היה זמין להזמנה מראש בחנות האייטונס. לאחר ההזמנה, שש רצועות הורדו אוטומטית, כולל "Ghosttown". מדונה הוסיפה שהיא "העדיפה שהמעריצים [שלה] ישמעו גרסאות מושלמות של חלק מהשירים במקום הרצועות הלא שלמות שהופצו". במהלך הופעתה של מדונה בתוכנית הטלוויזיה האיטלקית, Che tempo che fa,‏ "Ghosttown" אושר כסינגל השני מ-Rebel Heart ונשלח לרדיו האיטלקי ב-13 במרץ 2015. שבוע לאחר מכן הוא נשלח לרדיו האוסטרלי, בעוד שבממלכה המאוחדת, נשלח לרדיו ב-20 באפריל 2015. מבחינה לירית, התבוננות פנימה נחשבת לאחד מהנושאים הבסיסיים הרווחים ב-Rebel Heart, עם שילוב הצהרות אמיתיות של השתקפויות קרייריסטיות ואישיות של מדונה ו"ההתייחסות העצמית האובססיבית" שלה. "Ghosttown" היה אחד השירים שהעבירו את המסרים האלה, תוך דיבור על אחדות ותודעה דתית. מדונה הפכה את המושג "אובדן אהבה" עם האידיאליזציה הרומנטית שלה, לפי מת'יו הארדן מ-Samesame.com.au, כפי שהשורות אומרות: "כשהכול נופל, כשהכול נופל. נהיה שתי נשמות בעיר רפאים" ("When it all falls down, when it all falls down. We'll be two souls in a Ghosttown"). ג'ים פרבר מניו יורק דיילי ניוז אמר שהשיר ממחיש את "האלמנטים החמים ביותר של הקול [של מדונה]" והוסיף ש"לפעמים, טווח האלט שלה נשמע כמו של קארן קרפנטר, בעוד שהלחן שלו מזכיר את זה של "Live to Tell" ‏(1986)". יוסי חרסונסקי קבע שבשיר "שומעים את מדונה בטון נמוך מסוג שלא שמענו אצלה". הלחן של "Ghosttown" תואר כ"מרומם" ו"אופורי", בעוד שהסוגות המוזיקליות המאפיינות אותו הן פופ, אלקטרופופ, ואלקטרו. הוא תואר כ"מרחיק לכת" עם מספר אפקטים מלודיים שמזכירים מוזיקה אלקטרונית. "Ghosttown" בעל הדמיה קולנועית שאילצה את המבקרים לתאר אותו כ"דחוס". הוא מתחיל עם צלילי אקורדים של עוגב ובעל קצב אחיד של תופים. כריס רוזה מ-VH1 הצהיר שהשיר "בעל הפקה אחידה ופזמון עוצמתי המייצג פופ טהור", בעוד אליסה גרדנר מ-USA Today תיארה אותו כתערובת של "מתיקות רצינית וכואבת עם עיבוד רגוע". הפזמון מתחיל לאחר 40 שניות והוא בעל אקורד חוזר. "Ghosttown" בעל זמן משותף ואחיד עם קצב של 79 פעימות בדקה. הוא נכתב בסולם רה מינור, כאשר שירתה של מדונה משתרעת בין F3 ל-B♭4. לשיר יש רצף בסיסי של Dm–F–C–Gm במהלך הבתים ו-B♭–F–C–Dm במהלך הפזמון, כהתקדמות האקורד שלו. דמסיו "דמו" קסטלון ביצע את ההנדסה המוזיקלית והמיקסינג בשיר, בעוד רון טיילור היה אחראי על העריכה נוספת, אותה עשה בפרו טולס (אנ'). בנוסף לכך, ביצע אביגן את שירת הרקע בשיר. ב-31 במרץ 2015, פורסם במגזין בילבורד רמיקס לשיר של הדי ג'יי ההולנדי דון דיאבלו, ששינה את הבלדה לרצועת EDM. אוסף נוסף של רמיקסים הופץ מאוחר יותר כמיני-אלבום רמיקסים. שניים מהרמיקסים הופצו בחשבון הסטרימינג של הטיידל של מדונה, כולל אחד של די ג'יי רדטופ וכן של ארמנד ואן הלדן, עופר ניסים ורוג'ר סאנצ'ז. לפי Idolator,‏ "רדטופ מפרק לחלוטין את "Ghosttown" והופך אותו למשהו שאולי תשמעו בתוך בר פוסט-אפוקליפטי. זה עצוב ומדכא ועם זאת גרובי ומתריס". רמיקס נוסף, מאת פול אנדרוז, נתן דגש על השירה של מדונה, תוך הוספת פסנתר ותזמורת בהפקה. אנדרוז הסביר שהקליפ של "Ghosttown" היה איך שהוא דמיין אותו, "שני אנשים במקום חשוך עם הרס מסביבם, אבל יש להם אחד את השני". מכאן, שהוא רצה שהרמיקס ייצג את מציאות המצב והתזמורת תייצג את השקפתם על העולם בגלל אהבתם. הרמיקס אושר על ידי מדונה והתווסף גם הוא באופן בלעדי לחשבון הטיידל שלה. מדונה אישרה בתוכנית הרדיו "המופע של הווארד סטרן" שהיא תצלם וידאו קליפ לשיר בלוס אנג'לס. את הקליפ ביים יונס אוקרלונד, שביים למדונה בעבר את הקליפים של "Ray of Light",‏ "Music",‏ "American Life",‏ "Jump" ו-"Celebration"; בקליפ כיכב גם השחקן טרנס הווארד. הנושא המרכזי מאחוריו היה "מצב אפוקליפטי המחקה את סוף העולם", כפי שתיארה קים פייפר מ-InStyle. הבמאי הגה את הרעיון של עתיד דיסטופי וצילם אותו במפעל פלדה ישן. המראה של מדונה בקליפ עוצב על ידי ב. אוקרלונד, אשתו של יונס, ששילבה עיצובי אופנה עכשוויים ועיצובים כדוגמת לבוש צבאי-ויקטוריאני והעניקה לו את סימני ההיכר שלה. היא יצרה שינל גדול מעור עם שכמייה מתנפחת, של בית האופנה "כרום הארטס". בנוסף לכך, שילבה בקליפ את מאפייני הרוק אנד רול. לורי לין סטארק, הבעלים המשותפים של "כרום הארטס" דיברה על העבודה עם מדונה בקליפ, עימה שיתפה פעולה בעבר בצילומים קודמים. "כרום הארטס" קיבלו התראה של שבוע לעבוד עם אוקרלונד ולאחר מספר שיחות טלפון, עובדי בית האופנה פגשו את אוקרלונד במפעל שלהם. ב. אוקרלונד סיפרה להם על ההשראה והקונספטים שלה לעיצובים, והצוות של סטארק הרכיב את חלקי העור ומבני השינל, תוך שילוב כפתורים וטלאיי צלב. לטענתם, משימת העיצוב הייתה פשוטה, כיוון שלב. אוקרלונד ו"כרום הארטס" היה את אותו החזון של העיצוב בראש שלהם, "אז האתגר היה איך להביא אותו לחיים בצורה הדרמטית והיפה ביותר". את התלבושות עיצבו 30 אנשים שונים במשך שבוע וזאת, במטרה להשיג אווירה "אפוקליפטית הפוגשת רוק אנד רול" שאוקרלונד רצתה. שאר העיצובים כללו שימושים בעור, שילובים מטאליים, אפוד משי ירוק מבית האופנה, א. פ. ונדבורסט, ובגדי כותנה מבית האופנה גרג לורן. כמו כן, מכנסי התחרה שמדונה לבשה היו וינטג'. אוקרלונד שרפה את חזיית האייג'נט פרובוקטור (אנ') של הזמרת והניחה עליה לכלוך במטרה ליצור אפקטים חזותיים מיוחדים. ההשראה של אוקרלונד מאחורי העיצובים נלקחה מהעניין של בני הזוג ברוק אנד רול. מדונה דיברה על העיצוב ואמרה ש"זה היה קסום [...] זה ייצג בצורה מושלמת את האווירה שרצינו להביא לקליפ". במהלך ריאיון שהתקיים עם תאגיד השידור השוודי סיפרה אוקרלונד שסצנת הפתיחה בה נראית מדונה כשהיא שוכבת על המיטה, כללה זוג מגפיים שעוצבו בהשראת מייצבי ברכיים. זוג המגפיים עוצבו בידי מעצב מניו יורק, שהיה אחראי על עיצוב כלי הנשק גם כן. לאחר השלמת הצילומים, מדונה פרסמה תמונות מטושטשות מסט הצילומים ברשתות החברתיות שלה, וב-3 באפריל 2015 הודיעה שהוא יופץ בשבוע שלאחר מכן. מאוחר יותר, העלתה טיזר באורך 16 שניות מהקליפ בחשבון הטיידל שלה. הטיזר הציג אותה בתלבושת שחורה מעור, מתהלכת באזור קודר והרוס; הסצנה משובצת בסמלים דתיים כמו ליבה של מרים, אם ישו ופגרי בעלי חיים. לבסוף, הועלה הקליפ לאפליקציית Meerkat (אנ') ב-8 באפריל. סטיוארט דרדג' מגרדיאן הרגיש שמכיוון ש"[מדונה] היא אחת מ-16 הבעלים המשותפים של שירות הזרמת המוזיקה טיידל, לפרסם את הקליפ של "Ghosttown" ב-Meerkat היה צעד חסר תכלית". באותו היום, העלתה מדונה את הקליפ גם לערוץ היוטיוב הרשמי שלה. הקליפ מתחיל בהודעה בטלוויזיה המתריעה על כך שפיצוץ גרעיני הרס ערים כמו לונדון, פריז, ניו יורק ולוס אנג'לס (ההודעה מוצגת בעשרות שפות שונות, ביניהן עברית עם הכיתוב "אזהרה"). לאחר מכן, הסצנה מתחלפת וניתן לראות את מדונה שוכבת במיטתה וצופה בחדשות על הפיצוץ הגרעיני. כשהשיר מתחיל, היא חשה במצוקה וממהרת להתלבש. היא מתיישבת ומנשקת תמונה ממוסגרת של אמה, בעודה מביטה בעצמה. היא כורכת סביבה שכמייה, מרימה מוט וכובע ויוצאת מביתה כשהפזמון של "Ghosttown" מתחיל. מדונה נראית במה שנראה כעיר פוסט-אפוקליפטית, שבה אין סימני חיים ופוסטרים של האלבום Rebel Heart מוצגים כשהם בוערים. היא מביטה סביבה והולכת בזהירות בין ההריסות, בעודה אוחזת בשכמייה שלה. בהמשך, נראית מדונה כשהיא מחטטת בפסולת ומנסה לבצע שיחה מטלפון ציבורי, ללא הצלחה. היא חווה תסכול רב ומתחילה לנפץ חפצים עם המוט שלה. מעשיה מושכים את תשומת ליבו של גבר, בגילומו של הווארד. הוא מרים את רובה הצלפים שלו כדי לירות לעבר גורם הרעש, אך כשהוא רואה אותה דרך העדשה, הוא רץ אחריה. הם פוגשים זה את זה ליד בבניין הרוס, ומסתובבים עם כלי נשק בידם. הם מתקרבים ובמקום לתקוף הם זורקים את כלי הנשק, מחבקים אחד את השני ופוצחים בריקוד משותף. לאחר שהם משלימים את הריקוד שלהם והשיר מסתיים, בני הזוג מבחינים בילד שצופה בהם מהבניין ההרוס. הקליפ מסתיים בכך שהם עוזבים את העיר עם הילד וכלב קטן, תוך שמוצגת תמונת פנורמה של ההרס. ג'ייסון ליפשוטז מבילבורד תיאר את הקליפ כ"פסקול ראוי" לריקוד הכוריאוגרפי בין מדונה להווארד, והחמיא לסצנה האחרונה. אליאנה דוקטרמן מטיים האמינה שמאז שהווארד שיחק ורקד ב"אימפריה", הוא הוחתם להשתתף בקליפ. ברט מאלק מערוץ E! מתח ביקורת מעורבת כלפי הריקוד של השניים. לואי וירטל מ-HitFix צפה בקליפ 10 פעמים, אך הגיע למסקנה שהיו צריכים להיות יותר קטעי ריקוד כדי להחיות את החזיית המידע בו. לבסוף, קבע שהוא לא יכול להשתוות לקליפים קודמים שהוציאה במהלך הקריירה שלה. קורי גרואו מרולינג סטון החמיא לאפקטים והחזיית המידע בקליפ; הוא השווה אותו לסדרת הטלוויזיה "האיש האחרון בעולם" (2015), סדרה קומית פוסט-אפוקליפטית שמככב בה ויל פורטה, אשר גם כתב את הסדרה. ג'יימס אליוט מ-Complex טען שהקליפ "כובש" וגורם לצופה בו להיות "מופתע" אף על פי התחושה שהוא ארוך. יתר על כן, תיאר אותו כ"דיסטופי". הקליפ סוקר על ידי ארבעה מבקרים מ-Idolator. רובי דאו העניק לו ציון 9 מתוך 10 ואמר ש"זהו למעשה הקליפ הטוב ביותר שלה מאז "Hung Up' ‏(2005), שלא לדבר על בחירת הסינגל הנכונה ביותר שלה מאז אותה התקופה". אותם המבקרים החמיאו על כך שהצליחה להידמות לזמרת האמריקאית, סטיבי ניקס, ותיארו אותה כ"מכשפה-פיראטית-ערפדית נאה". עם זאת, מייק ואס חלק על כך והסביר שכלל לא אהב את האפקטים, החזיית המידע ובייחוד את סצנת הריקוד עם הווארד. סאל צ'ינקוומני מ-Slant Magazine חיבב אותו וציין לצורך השוואה את הקליפ המצונזר של "American Life" ‏(2003). עם זאת, מתח ביקורת על צורת הבימוי שלו וציין לחיוב את העובדה שלא נכללו בו זומבים. "Ghosttown" הועמד בקטגוריית "הפורמט הקצר: סדרות אינטרנט, מוזיקה או סרטון פרסומת" בטקס פרסי גילדת האמנות ה-20, כשכריסטיאן זולנקופף, טומו אימאי, לינדה לאודרבו ואיימי סאת'ר סמית' קיבלו על כך את הקרדיט. עם יציאתו, זכה השיר לשבחים ביקורתיים. יו מקינטייר מפורבס החשיב את "Ghosttown" כמועדף עליו ביותר מהאלבום. דין פייפר מדיילי טלגרף ראה בשיר את הסיכוי הטוב ביותר של מדונה להשיג להיט רדיו מהאלבום, תוך השוואה בין הלחן לאלבום האולפן הקודם של הזמרת, Ray of Light ‏(1998). גרגורי אלווד מ-HitFix הסכים והחשיב אותו ל"בלדה הידידותית ביותר מבחינה מסחרית" של מדונה בעשור השני של המאה ה-21, בעוד שג'ון ליסי מ-PopMatters כינה אותו "ללא ספק שיר האהבה הרודף ביותר בקריירה של מדונה". האנטר הוק מדאלאס מורנינג ניוז החמיא להגשה הקולית ה"טבעית" שלה, על אף האפקטים הקוליים שנוספו. דריל דיינו מ-The Inquisitr שיבח גם הוא את השירה שלה ב-"Ghosttown", יחד עם זו ב-"Devil Pray" ו-"Living for Love". ברנרד זול מדה סידני מורנינג הראלד קבע שהיא מחייה מחדש את הבלדות הישנות שלה כמו "Live to Tell", וטען שהעיבודים האלקטרוניים משלימים את השירה שלה. איימי פטיפר מ-The Quietus ציינה שהפזמון יכול היה להיות מושר על ידי כל זמרת אחרת, אך מדונה, "שהתחילה כזמרת חלשה יותר, מוהלת אותו באמת ורגש. קולה עדין והמילים של השיר מציבות אותה כאור זוהר, המנחה את המאזין כאור בקצה המנהרה. המנון מבריק, נועז ומסעיר". לצד השוואת השירה של מדונה ב-"Ghosttown" לזו של קארן קרפנטר, פרבר הבחינה שזה הקול הטוב ביותר של מדונה מאז Evita ‏(1996). היא טענה שניתן להשוות אותו ל-"Live to Tell" וגם ל-"Crazy for You". לואיס קורנר מדיגיטל ספיי העניק לו ארבעה כוכבי זהב מתוך חמישה בסך הכול, וציין שמדונה נשמעה "מאופקת" בשיר. בראדלי סטרן מ-MuuMuse הרגיש שמכיוון ש-"Ghosttown" לא הודלף, הוא היה המפתיע ביותר. סטרן זכר שאחת התלונות העיקריות על אלבומי האולפן האחרונים של מדונה הייתה היעדר מילים בלתי נשכחות; טענה שהופרכה כאשר "Ghosttown" יצא. הוא החליט לצטט את השורה, "כשהעולם יתקרר אני אהיה המעטפת שלך/בואו נאחז זה בזה", והוסיף שהשיר "הוא המנון רציני ומופלא". כאשר העניק לו דירוג של שניים וחצי כוכבי זהב מתוך חמישה בסך הכול, הארדיפ פול מניו יורק פוסט תיאר אותו כ"קדחתני" מבחינה מוזיקלית ורגשית. עם זאת, מצא שהוא עדין ופשוט; הוא תיאר אותו כ"בלדת סינת' המציגה סולידריות". ניק לוין מ-i-D הרגיש ש-"Ghosttown" בעל מסר עוצמתי בשל הפזמון שלו. ג'ד גוטליב מבוסטון הראלד שיבח את טכניקות ההפקה של המפיק המוזיקלי, בילבורד, כמו גם את השילוב של סוגת ה-EDM וזאת, בנוסף להתבוננות הפנימית בה עוסק "Ghosttown". ג'ון פארלס מניו יורק טיימס מצא שהשיר הוא תערובת של "חיבה ודכדוך פוסט-אפוקליפטי", והוסיף ש"הוא מתחנן לסרטון דיסטופי-רומנטי". מייקל חוסה גונזלס ממגזין המוזיקה הדני, Gaffa, שיבח את החלטתה של מדונה לתת דגש על השירה שלה, עם שירים "שמהולים בצרות ומלודיה מדוכדכת" כמו "Ghosttown". בכתבה עבור Gay Star News, ג'ו מורגן הצהיר: "ללא ספק מדובר בבלדה הטובה ביותר בעת האחרונה בקריירה של מדונה. הפזמון יפהפה, אטמוספירי ורודף". עבור מבקרי המוזיקה ב-Q‏, "Ghosttown" מציג "סופיות נפלאה", אך בעל הססנות מסוימת. זל מקארתי מ-Vice טען שאין מדובר בשיר "סתמי" באלבום. סאל צ'ינקוומני מסלנט החשיב אותו בהתחלה כשיר הפחות נשכח מבין שש הרצועות שיצאו להזמנה מוקדמת, אולם בביקורת אחרת אודות האלבום, הסתייג מכך והציג דעה שונה. סעיד סעיד מנשיונל תיאר את השיר כ"בלדת פאוור זורמת", והחמיא למוזיקת הפופ של מדונה. ברולינג סטון דירגו את "Ghosttown" במקום ה-16 ברשימת 50 השירים הטובים ביותר של 2015; הוא גם דורג במקום הראשון ברשימת 10 השירים הטובים ביותר של 2015 שנעשתה באמצעות סקר הקוראים. בעת שדירגה את הסינגלים של מדונה לכבוד יום הולדתה ה-60, ג'וד רוג'רס מגרדיאן מיקמה את "Ghosttown" במקום ה-16. צ'אק ארנולד מאנטרטיינמנט ויקלי סבר ש"האווירה הרודפת והמילים שלו העוסקות בעולם פוסט-ארמגדון, חושפות בצורה מוזרה את הייאוש של עידן טראמפ", ודירג אותו כשיר ה-38 הטוב ביותר של מדונה. אמיר צומר מוואלה! NEWS סקר את Rebel Heart וטען ש"אלה שמחכים שמדונה תפתח את הלב, יקבלו אותה ב-"Devil Pray" ו-"Ghosttown" ‏(2015)". לאחר יציאת השיר בהזמנה מוקדמת, "Ghosttown" דורג במצעדים במספר מדינות. בצרפת, הופיע לראשונה במקום ה-70 במצעד הסינגלים הצרפתי של SNEP, אך ירד למקום ה-105 בשבוע שלאחר מכן. לאחר יציאת האלבום, השיר נכנס שוב למצעד ודורג במקום ה-60. לאחר יציאת תקליטור הסינגל הפיזי, "Ghosttown" הגיע למקום ה-34, והגיע למקום הראשון במצעד הסינגלים הפיזיים של SNEP. הוא הופיע לראשונה והגיע בשיאו למקום ה-41 בספרד, ושהה במצעד במשך שבועיים. השיר הופיע לראשונה ב-40 העליונים בשווייץ ודורג במקום ה-39, אך שהה במצעד במשך שבוע אחד. "Ghosttown" דורג במקום ה-117 במצעד הסינגלים הבריטי, והופיע לראשונה במקום ה-86 במצעד הסינגלים הסקוטי. באיטליה, "Ghosttown" הגיע בשיאו למקום ה-20 במצעד הסינגלים של FIMI האיטלקי כשהוא שוהה 19 שבועות ב-100 העליונים. בסמוך לכך, הגיע למקום ה-34 במצעד הסינגלים הגרמני. בארצות הברית, "Ghosttown" קודם בפורמטי הרדיו העכשוויים למבוגרים באמצעות השמעות רדיו קבועות בתחנות בבעלות iHeartMedia. הוא הופיע לראשונה במקום ה-21 במצעד השירים העכשוויים למבוגרים והפך לשירה ה-36 של מדונה שדורג במצעד, החל מהסינגל שלה "Borderline" ‏(1984). מדונה דורגה במקום הרביעי ברשימת האמנים עם מרבית הכניסות למצעד, כשלפניה דורגו אלטון ג'ון (43), סלין דיון (41) ורוד סטיוארט (40). "Ghosttown" היה לכניסה הראשונה של מדונה למצעד מאז הסינגל שלה ב-2006, "Jump". לפי בילבורד, השיר זכה להצלחה במצעד 40 השירים למבוגרים בזכות השמעות מרובות בתחנות הרדיו של iHeartMedia. הוא הופיע לראשונה במקום ה-38 במצעד, והפך לשירה ה-19 במצעד. בשבוע שהסתיים ב-25 באפריל 2015, "Ghosttown" הופיע לראשונה במקום ה-41 במצעד שירי הדאנס קלאב של בילבורד. בארבעת השבועות הבאים הוא היה השיר המצליח ביותר במצעד ובעקבות כך, הגיע למקום הראשון. בשבוע שהסתיים ב-30 במאי 2015, "Ghosttown" הגיע לראש המצעד, והפך לשירה ה-45 של מדונה שעשה זאת. כאשר "Ghosttown" הגיע למקום הראשון במצעד שירי הדאנס קלאב, עקפה מדונה את זמר הקאנטרי ג'ורג' סטרייט כאמן עם מרבית השירים שהגיעו למקום ראשון במצעדי הבילבורד. במצעד הסינגלים המסחריים זכה להצלחה גם כן, כאשר הגיע בשיאו למקום השלישי. הצלחתו של "Ghosttown" במצעדים השנתיים התבטאה בכך שהוא דורג במקום ה-190 בצרפת, ה-84 (רדיו) וה-55 (סינגלים) בהונגריה, וה-92 באיטליה. ב-26 בפברואר 2015, הופיעה מדונה בתוכנית "המופע של ג'ונתן רוס" באנגליה, ששודרה ב-14 במרץ. היא ביצעה גרסה ערוכה של "Living for Love", כמו גם את "Ghostown" בפעם הראשונה. היא לבשה שמלה שחורה של מארק ג'ייקובס ומגפיים בזמן ביצוע השירים. ב-1 במרץ, מדונה התארחה בתוכנית הטלוויזיה האיטלקית, Che tempo che fa (שודרה ב-8 במרץ). בעת ששוחחה עם המארח פאביו פאסיו, היא ביצעה את "Devil Pray" ו-"Ghosttown". ביאהו! ציינו ששתי ההופעות זכו לביקורות חיוביות מטעם הקהל, בעוד ליונל ניקייס מ-MCM העריך שמדונה שמה יותר דגש על המנגינות והקולות שלה במהלך ההופעה, במקום על תלבושות ואביזרים לבמה. יום לאחר מכן, מדונה הופיעה בתוכנית הצרפתית, Le Grand Journal. היא ביצעה גרסה ערוכה של "Living for Love" ו-"Ghosttown". ניקייס תיאר את ההופעה כ"פרשנות אינטימית לבלדה שידועה כבר". בראדלי סטרן מ-Idolator, תיאר זאת כ"הופעה רגשית מאוד", שבה מדונה עמדה מול פסנתר וביצעה את השיר. במסכי הענק שמוקמו משני צדי הבמה, הוצגו תמונות של ערים בוערות, כמו גם אלה של קריסות מרכז הסחר העולמי במהלך פיגועי 11 בספטמבר. ההופעה הבאה אירעה בתוכנית "המופע של אלן דג'נרס" בארצות הברית, שם ביצעה מדונה את "Ghosttown" לבושה בשמלת עור שחורה. היא כרעה ברך בשלב מסוים במהלך השיר, והחלה לשיר את הפזמון האחרון. סטרן הפנה ביקורת חיובית ואמר ש"מדונה הציגה ביצוע מרגש נוסף של המנגינה הפוסט-אפוקליפטית. למעשה, זו כנראה ההופעה הטובה ביותר שלה, הן מבחירת התלבושת והן מהביצועיים הקוליים והרגשיים". מדונה ביצעה גרסה אקוסטית של "Ghosttown" בטקס פרסי המוזיקה השני של iHeartRadio שאירע ב-29 במרץ 2015. במהלך ההופעה, עלתה לבמה הזמרת-יוצרת האמריקאית טיילור סוויפט שניגנה בגיטרה וליוותה את מדונה. אליזבת ונמטר מניו יורק דיילי ניוז ציינה שמדובר בהופעה "מאופקת" עבור מדונה, בעוד שמייקל ווד מלוס אנג'לס טיימס כינה אותה כ"קלילה" והוסיף שמדובר בהופעה "מושכת". קאת'י אפלפלד אולסון מבילבורד הכריזה עליה כ"הופעה הטובה ביותר שהתקיימה בהיסטוריית טקס הפרסים", ותיארה את הצמד כ"רוחות טובות", תוך שהחמיאה על השילוב שלהן יחד. עבור דניאל ד'אדאריו מטיים, ההופעה הייתה "הסוג הטוב ביותר של שיתוף פעולה", שהוסיף כי סוויפט נראתה נרגשת להיות על הבמה עם מדונה וכך גם ההפך. הופעתן של השתיים פורסמה ביוטיוב וצברה למעלה מ-2.5 מיליון צפיות. אלן דג'נרס העלתה לאתר שלה סרטון פרודי על ההופעה. הסרטון הראה את דג'נרס שנוספה על ידי גרפיקה ממוחשבת לצד מדונה וסוויפט, מנגנת בכינור. היא קורעת בטעות את שערה של מדונה עם הכינור שלה, ובסוף מדונה מרסקת את הכלי על ידי לקיחתו מדג'נרס, ומתרחקת עם סוויפט. "Ghosttown" לא בוצע בתחילתו של סיבוב ההופעות העשירי של מדונה, "Rebel Heart Tour", שאירע בשנים 2015–2016. עם זאת, ב-19 בספטמבר 2015, במהלך הופעה בברקליס סנטר בניו יורק, מדונה הודיעה שהיא תבצע את השיר אך הוא לא בוצע בחזרות. "זו האמת. אז אם אעשה טעויות, תסלח לי?", הוסיפה וביצעה גרסה אקוסטית שלו. לדברי רובי דאו מ-Idolator ההופעה זכתה לאהדה רבה מטעם הקהל שצפה בה. סאל צ'ינקוומני מ-Slant Magazine, תיאר זאת כ"ביצוע מרגש, אם כי מרושע, של [להיט] שאמור להיות-להיט-ישן... אשר העלה דמעות אמיתיות לכאורה בעיני [מדונה], והציג התפתחות שאפילו הפתיעה אותה". ב-27 ביולי 2017, מדונה ביצעה את "Ghosttown" באירוע הגאלה השנתי של לאונרדו דיקפריו לגיוס כספים בסן טרופה, צרפת. הקרדיטים והצוות מותאמים מהאתר הרשמי של מדונה. הוצאת ובו גירל, בע"מ (ASCAP) / BMG פלטינום סונגס o/b/o עצמה ובאד רובוט (BMI) הוצאת תאגיד וורנר-טמרלן והוצאת איסט פאונד (BMI) / סבן סאמיס מיוזיק o/b/o עצמה וקסבה קיד (BMI) מדונה – שירה, כתיבה, הפקה בילבורד – הפקה אוון בוגרט – כתיבה שון דאגלס – כתיבה ג'ייסון אביגן – כתיבה, הפקה, שירת רקע דמסיו "דמו" קסטלון – הנדסה, מיקסינג רון טיילור – עריכת פרו טולס נוספת מדיה וקבצים בנושא Ghosttown בוויקישיתוף מידע על היצירה "Ghosttown" באתר מיוזיק בריינז מידע על הסינגל "Ghosttown" באתר מיוזיק בריינז מידע על השיר "Ghosttown" באתר AllMusic מידע על היצירה "Ghosttown" באתר Discogs סרטון השיר "Ghosttown" באתר יוטיוב מידע על הרצועה "Ghosttown" באתר ספוטיפיי מדונה, ג'ייסון אביגן, שון דאגלס, אוון בוגרט Rebel Heart, 2015-03-10, נבדק ב-2022-02-19 Ghosttown (Remixes) by Madonna (באנגלית בריטית), 2014-12-22, נבדק ב-2022-02-19 Hugh McIntyre, Madonna Makes History With 50 No. 1 Hits, Forbes (באנגלית) Certificazioni - FIMI, www.fimi.it (ב־) Madonna - Ghosttown, נבדק ב-2022-02-19 Madonna, 2015-03-14, נבדק ב-2022-02-19 Blog | Madonna a 'Che tempo che fa' - Ciccone contro Fazio: che 8 marzo!, Il Fatto Quotidiano, ‏2015-03-09 (ב־) Madonna Performs “Ghosttown” And “Living For Love” On ‘Le Grand Journal’, MuuMuse, ‏2015-03-03 (באנגלית אמריקאית) HD - Madonna and Taylor Swift Perform Ghosttown, נבדק ב-2022-02-19 Madonna Average Setlists of tour: Rebel Heart Tour | setlist.fm, www.setlist.fm BMI | Repertoire Search, archive.ph, ‏2015-04-07 Jason Lipshutz, Jason Lipshutz, Sean Douglas, Michael Keaton’s Son, on Writing for Madonna & Downplaying His Family Ties, Billboard, ‏2015-01-13 (באנגלית אמריקאית) Keith Caulfield, Keith Caulfield, Madonna On New ‘Rebellious and Romantic’ Music, Demo Leaks, ‘Possibly’ Crashing the Grammys and the ‘Crazy’ Sony Hack, Billboard, ‏2014-12-21 (באנגלית אמריקאית) Madonna blasts intolerance, archive.ph, ‏2015-03-09 Joe Lynch, Joe Lynch, Madonna Dismisses New Album Leak As ‘Unfinished Demos Stolen Long Ago’, Billboard, ‏2014-12-17 (באנגלית אמריקאית) Madonna new music leak is 'form of terrorism' says singer, the Guardian, ‏2014-12-18 (באנגלית) Madonna Calls New Album Leak 'A Form of Terrorism', Time (באנגלית) Keith Caulfield, Keith Caulfield, Madonna On New ‘Rebellious and Romantic’ Music, Demo Leaks, ‘Possibly’ Crashing the Grammys and the ‘Crazy’ Sony Hack, Billboard, ‏2014-12-21 (באנגלית אמריקאית) Rolling Stone, Rolling Stone, Madonna Responds to 'Rebel Heart' Leak by Releasing 6 Songs, Rolling Stone, ‏2014-12-20 (באנגלית אמריקאית) Madonna - Che tempo che fa del 08/03/2015, Rai The Music Network - Home, web.archive.org, ‏2015-03-20 "Madonna new single 'Ghosttown'" Sam C. Mac, Madonna Releases Three More Songs from Rebel Heart: “Joan of Arc,” “Iconic,” & “Hold Tight”, Slant Magazine, ‏2015-02-09 (באנגלית אמריקאית) Entertainment, UPROXX (באנגלית אמריקאית) Jim Farber, Madonna songs leaked: ‘Rebel Heart' tracks are best when pop star favors classic over trendy, nydailynews.com צפו: מדונה ב-Ghosttown, הופעת אורח בסרט "אימפריה" - יוסמיוסיק, באתר yosmusic.com Rebel Heart - יוסמיוסיק, באתר yosmusic.com, ‏2015-03-26 Dean Piper, ‏New Madonna tracks sound like a 'test of loyalty', The Telegraph, 20 December 2014 Sal Cinquemani, Review: Madonna, Rebel Heart, Slant Magazine, ‏2015-02-26 (באנגלית אמריקאית) Brittany Spanos, Brittany Spanos, Readers' Poll: The 10 Best Songs of 2015, Rolling Stone, ‏2015-12-16 (באנגלית אמריקאית) Madonna "Ghosttown" (video) | Exclaim!, exclaim.ca (ב־Canadian English) Greg Kot, Madonna shows vulnerability behind 'Rebel Heart', chicagotribune.com Album Review: Madonna - Rebel Heart / Releases / Releases // Drowned In Sound, web.archive.org, ‏2020-01-02 Madonna, ‘Rebel Heart’: Track-By-Track (Part One), MuuMuse, ‏2014-12-20 (באנגלית אמריקאית) Madonna - Rebel Heart, archive.ph, ‏2015-02-28 The Quietus | Features | Track-By-Track | Madonna's Rebel Heart: A Track By Track Review, The Quietus (באנגלית אמריקאית) "Madonna Just Pulled A Beyonce With Her New Album, 'Rebel Heart'" Elysa Gardner, Madonna's new album is full of 'Heart', USA TODAY (באנגלית אמריקאית) Bogart Evan, Ciccone Madonna, Douglas Sean, Evigan Jason, Madonna, Ghosttown, Musicnotes.com, ‏2015-04-13 Madonna.com, web.archive.org, ‏2015-06-21 Keith Caulfield, Keith Caulfield, Exclusive Song Premiere: Hear Madonna’s ‘Ghosttown’ Remix, Billboard, ‏2015-03-31 (באנגלית אמריקאית) Madonna’s “Ghosttown” Is Now A Swingin’ Lounge Anthem Thanks To RedTop, idolator Paul Andrews Turns Madonna’s “Ghosttown” Into A Lush Ballad: Listen, idolator "Madonna opens her heart to Howard Stern" Paul Cashmere, Terrence Howard Stars In New Madonna Video Ghosttown, Noise11.com, ‏2015-03-18 (באנגלית אמריקאית) Jonas Åkerlund | MUSIC VIDEOS (באנגלית) Kim Peiffer Updated Apr 09, All the Details on Madonna's Costumes from "Ghosttown", InStyle (באנגלית) "Madonna: Making of Ghosttown: Part 1" (באנגלית) Condé Nast, Exclusive! Madonna's New Look For "Ghosttown", Vogue, ‏2015-04-07 (באנגלית אמריקאית) Exclusive: The Story Behind The Costumes For Madonna's Ghosttown Video, Grazia B. Åkerlund (April 7, 2015). B. Åkerlund on "Ghosttown" (Streaming) (in Swedish). New York: Sveriges Television. Event occurs at 1:06. Madonna Announces “Ghosttown” Video Release Date, idolator Watch Madonna’s Teaser Video for “Ghosttown” on Tidal, Complex (באנגלית) Billboard Staff, Billboard Staff, Madonna Debuts Sexy Teaser for ‘Ghosttown’ Video on Tidal, Billboard, ‏2015-04-05 (באנגלית אמריקאית) Madonna uses Meerkat to debut new Ghosttown music video, the Guardian, ‏2015-04-07 (באנגלית) Jason Lipshutz, Jason Lipshutz, Madonna Survives Destruction with Terrence Howard in ‘Ghosttown’ Video: Watch, Billboard, ‏2015-04-08 (באנגלית אמריקאית) Watch Madonna and Terrence Howard Get Post-Apocalyptic in 'Ghosttown' Music Video, Time (באנגלית) Madonna Dances With Terrence Howard in Apocalyptic Ghosttown Music Video: Watch Now!, E! Online, ‏2015-04-08 Kory Grow, Kory Grow, See Madonna and Terrence Howard Dance in 'Ghosttown' Clip, Rolling Stone, ‏2015-04-08 (באנגלית אמריקאית) Madonna Releases New Dystopic Video For “Ghosttown”, Complex (באנגלית) Pop Perspective: Madonna’s “Ghosttown” Video Reviewed By All Four Idolator Editors, idolator Sal Cinquemani, Review: Madonna and Terrence Howard Do Campy Ruin Porn in “Ghosttown” Music Video, Slant Magazine, ‏2015-04-08 (באנגלית אמריקאית) ADG Awards Winner & Nominees, adg.org (באנגלית) Hugh McIntyre, Surprise! Madonna's New Album Is Available For Pre-Order, Forbes (באנגלית) Entertainment, UPROXX (באנגלית אמריקאית) 189474-madonnas-rebel-heart-reinforces-her-relevance, PopMatters, PopMatters, ‏2021-01-26 (באנגלית אמריקאית) Madonna returns: We review the ‘Rebel Heart’ songs released over the weekend | Dallas Morning News, web.archive.org, ‏2014-12-25 Madonna Wins Back ‘Queen of Pop’ Title: ‘Rebel Heart’ Tracks Earn Praise - Inquisitr, www.inquisitr.com Bernard Zuel, Madonna's Rebel Heart early review: Something old, something new, something borrowed, The Sydney Morning Herald, ‏2014-12-22 (באנגלית) The Quietus | Features | Track-By-Track | Madonna's Rebel Heart: A Track By Track Review, The Quietus (באנגלית אמריקאית) Jim Farber, 'Rebel Heart' review: Madonna's album bares her soul in a way she never has before, nydailynews.com Lewis Corner, This week's singles reviewed, דיגיטל ספיי, ‏2015-04-18 (באנגלית בריטית) View Author Archive, Follow on Twitter, Get author RSS feed, Madonna surprises with six new song release, New York Post, ‏2014-12-20 (באנגלית אמריקאית) "Madonna's rebel heart reviewed" Madonna displays innovative style on 6 released songs, Boston Herald, ‏2014-12-23 (באנגלית אמריקאית) Pareles, Jon (2014-12-23). "After Leak, Madonna Offers Show of Force". The New York Times (באנגלית אמריקאית). ISSN 0362-4331. נבדק ב-2022-02-19. Madonna: Rebel Heart iTunes Pre-order, gaffa.dk (בדנית) "The Definitive Ranking of Madonna's Top 60 Singles" "Madonna: Rebel Heart Review". Q: 100. April 2015. ISSN 0955-4955. Beat by Beat Review: Madonna’s “Rebel Heart” Safely Evolves Without Reinventing | THUMP, web.archive.org, ‏2014-12-26 Sal Cinquemani, Madonna Releases 6 New Songs from Rebel Heart, Including Lead Single “Living for Love”, Slant Magazine, ‏2014-12-20 (באנגלית אמריקאית) Track-by-track review: Rebel Heart - Madonna, The National, ‏2015-03-02 (באנגלית) Rolling Stone, Rolling Stone, 50 Best Songs of 2015, Rolling Stone, ‏2015-12-03 (באנגלית אמריקאית) Every one of Madonna's 78 singles – ranked!, the Guardian, ‏2018-08-16 (באנגלית) Chuck Arnold August 15, 2018 at 05:25 PM EDT, Madonna's 60 best singles, ranked, EW.com (באנגלית) אמיר צומר‏, מופתעים? מדונה רלוונטית ואפילו חדשנית ב"Rebel Heart", באתר וואלה, 21 בדצמבר 2014 lescharts.com - Madonna - Ghosttown, lescharts.com Meilleures ventes de Singles et Titres en France le 24 avril 2015 2015 (Top Singles), www.chartsinfrance.net spanishcharts.com - Madonna - Ghosttown, spanishcharts.com Madonna - Ghosttown, נבדק ב-2022-02-19 "Chart Log UK: CLUK Update 28.03.2015 (wk12)" Official Scottish Singles Sales Chart Top 100 | Official Charts Company, www.officialcharts.com (באנגלית) Offizielle Deutsche Charts - Offizielle Deutsche Charts, www.offiziellecharts.de italiancharts.com - Madonna - Ghosttown, italiancharts.com Gary Trust, Gary Trust, Chart Highlights: Madonna’s ‘Ghosttown’ Debuts on Adult Contemporary, Billboard, ‏2015-03-23 (באנגלית אמריקאית) Gary Trust, Gary Trust, Chart Highlights: The Weeknd Earns First No. 1 on Pop Songs Chart, Billboard, ‏2015-05-11 (באנגלית אמריקאית) Gary Trust, Gary Trust, Chart Highlights: Wiz Khalifa Motors Onto Pop Songs With ‘See You Again’, Billboard, ‏2015-04-13 (באנגלית אמריקאית) Gary Trust, Gary Trust, Chart Highlights: Ellie Goulding Tops Pop Songs With ‘Love Me Like You Do’, Billboard, ‏2015-04-20 (באנגלית אמריקאית) Hugh McIntyre, Madonna Has Now Charted More Number One Singles Than Any Other Artist, Forbes (באנגלית) Gary Trust, Gary Trust, Madonna Makes History With 45th No. 1 on Billboard’s Dance Club Songs Chart, Billboard, ‏2015-05-15 (באנגלית אמריקאית) Hot Singles Sales : Jun 06, 2015 | Billboard Chart Archive, web.archive.org, ‏2015-10-10 Top Singles, SNEP (ב־) Éves összesített listák - Archívum - Hivatalos magyar slágerlisták, slagerlistak.hu Éves összesített listák - Archívum - Hivatalos magyar slágerlisták, slagerlistak.hu "Classifiche 'Top of the Music' 2015 FIMI-GfK" STV programmes news and information, Live Local (באנגלית) "Madonna 'suffered whiplash' after Brits fall". BBC News (באנגלית בריטית). 2015-02-27. נבדק ב-2022-02-19. Madonna a Che tempo che fa: "Ancora senza regole, ma prego tutti i giorni" | Zapping - Yahoo TV Italia, web.archive.org, ‏2015-04-02 "Madonna: Devil Pray SA Performance a la TV Italienne" Watch Madonna Debut 'Ghost Town' on French TV Without Falling, SPIN, ‏2015-03-02 (באנגלית אמריקאית) "Madonna : Ghosttown et Living for Love, Ses Performances Au Grand Journal (video)" Madonna Performs “Living For Love” And “Ghosttown” On ‘Le Grand Journal’, idolator Madonna au "Grand Journal" : "Living For Love" et "Ghosttown" en live, chartsinfrance.net Madonna Week On ‘The Ellen Show’ Day 3: “Ghosttown”, MuuMuse, ‏2015-03-20 (באנגלית אמריקאית) Ashley Lee, Ashley Lee, iHeartRadio Music Awards 2015: Madonna Sings “Ghosttown” With Taylor Swift, The Hollywood Reporter, ‏2015-03-29 (באנגלית אמריקאית) Elizabeth VanMetre, Madonna performs toned down show alongside Taylor Swift at iHeartRadio Music Awards, nydailynews.com Twitter, Instagram, Email, Facebook, Review: iHeartRadio Music Awards might be one show too many, Los Angeles Times, ‏2015-03-30 (באנגלית אמריקאית) Cathy Applefeld Olson, Cathy Applefeld Olson, Taylor Swift, Madonna, Justin Timberlake Own the 2015 iHeartRadio Awards, Billboard, ‏2015-03-30 (באנגלית אמריקאית) Madonna and Taylor Swift's Joint Performance Was the Best Sort of Collaboration, Time (באנגלית) Tamara Hardingham-Gill, Ellen DeGeneres rips Madonna's hair during performance with Taylor Swift, Metro, ‏2015-04-06 (באנגלית) Madonna Performs “Ghosttown” For First Time On Rebel Heart Tour: Watch, idolator Sal Cinquemani, 10 Things I Learned at Madonna’s Rebel Heart Tour, Slant Magazine, ‏2015-09-21 (באנגלית אמריקאית) Chris Gardner, Chris Gardner, Madonna Makes Surprise Appearance at Leonardo DiCaprio’s St. Tropez Fundraiser, The Hollywood Reporter, ‏2017-07-27 (באנגלית אמריקאית) Ghosttown, נבדק ב-2022-02-19 Ghosttown (Remixes), 2015-03-13, נבדק ב-2022-02-19 Try the TIDAL Web Player, listen.tidal.com (באנגלית) "Digital Songs (Expanded)" FIMI - Certificazioni - FIMI, www.fimi.it (באיטלקית) InfoDisc : Les Meilleurs Ventes de Chansons "Tout Temps" (45 T. / Cd …, archive.ph, ‏2021-03-25 Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30 MADONNA - Ghost town (Interscope Records) | Radio Date 13/03/2015, ‏2015-03-09 The Music Network - Home, ‏2015-03-20 WebCite query result, www.webcitation.org (באנגלית) Ghosttown, 2015-04-28, נבדק ב-2017-10-26 Ghosttown - Madonna - CD single - Achat & prix | fnac, musique.fnac.com (בצרפתית) "Ghosttown (Remixes) by Madonna"